
Hulanda y Aruba la 
discuti puntonan pa 
haya consenso riba 
ley di CAFT 


kende ta envolvi, 
ta cu vakantie 
actualmente. 


MASKE cu Raad van Advies a 
duna di conoce cu e concepto di ley 
pa cu CAFT, ta inconstitucional, 
ta keda na Gobierno di Hulanda 
hunto cu esun di Aruba cu ta 
discuti riba e puntonan pa yega na 
un consenso pa cu e ley aki. 

RvA a bisa cu e forma cu e ley a ser 
hinca na Aruba ta inconstitucional, 
loke nifica cu mester bay na un 
nivel mas halto, y como tal ta 
delibera cu Hulanda. 

Si nan ta keda cla pa 1 di augustus 
awor, casi sigur esey no t’e caso, 
pero e no nifica nada y sigur lo no 
ta funesto pa Aruba, manera tin 
hende kier pretende di ta. 

No por regla ley di CAFT den 
un landsverordening y esaki a 
keda participa pa RvA y mester 
keda regla na un nivel mas halto. 
Asina Minister di Finanza, mr. 
Angel Bermudez a declara na 
AWEMainta. 

Sin ainda cu e concepto aki a yega 
Parlamento, tin Parlamentario a 
bin ta declara cu RvA a califica e 
concepto desastroso, pero ora cu 
puntra dicho Parlamentario si el a 
lesa dicho concepto, el a bin admiti 
cu ta riba algun website el a tuma 
nota di esaki. 

Aparentemente tin algun 
Parlamentario ta haci nan trabao a 
base di loke sali publica, sin busca 
informacion nan mes. 

“Ami si a mir’e y e no ta dje 
desastroso ey,” Minister Bermudez 
a declara. E1 a agrega cu e conseho 
di Raad van Advies ta uno amplio 
caminda e.o. nan ta conseha y 
identifica cierto conflicto den 
e diferente paragraafnan di e 
concepto y puntonan cu mester 


elabora riba nan pa solucionanan. 
Mester consulta bek cu Hulanda 
tocante e conflicto pa cu e situacion 
cu asuntonan constitucional. 
Esaki mester tuma 
lugar den e 
s i m a n n a n 
benidero como 
cu hopi di e 
personanan 
t a n t o n a 
Aruba como 
Hulanda, 



Na Aruba tambe 
nos Parlamento ta 
cu reces te cu dia 
14 di augustus y 
di otro banda e ley 
ta uno formal, y 
esaki kiermen cu 
e por haya forsa 
retroactivo, pues 
no necesariamente 
e mester wordo 
trata y pasa den Parlamento prome 
cu dia 1 di augustus p’e ta vigente 
for di e fecha ey. 

E ley ta regla e colegio Arubano 
di supervision financiero 
(CAFT) y ta contene 
cierto norma cu ta 
valido pa finansa 
publico di Aruba 
pa cumpli cune y 
asina den e añanan 
benidero yega na un 
finansa publico 
duradero. 



Finalisando, a puntra Minister 
Bermudez tambe tocante e reclamo 
di parti di algun Parlamentario cu 
ta exigiendo mas transparencia, 
como cu nan no a wak e concepto 
di ley cu a bin pega n’e acuerdo cu 
Gobierno a firma cu Hulanda. 

E mandatario a splica cu e no 
ta wak un problema cu esaki y 
normalmente e procedura ta cu 
Gobierno ta entrega e pakete 
completo cu conseho di Raad van 
Advies na Parlemento ora e ley ta 
cla y e ta kere cu Gobierno lo sigui 
e procedura normal aki den e caso 
aki tambe. 

CANDIDATO 

Minister mr. Angel Bermudez a 
confirma cu Conseho di Minister 
di Reino a aproba e candidature 
di Aruba, sr. Robert (Chobby) 
Croes pa forma parti di CAFT, cu 
probablemente lo bira oficial 1 di 
augustus awor. 

E concepto di ley, cu t’asina tanto 
den discusion ta riba varios punto, 
unda mester determina, 
autoridad di esnan envolvi den 
dicho organo. 

Departamento Huridico di 
Gobierno, hunto cu algun otro 
experto di Gobierno ta trahando 
riba e concepto nobo, hunto cu 
e expertonan di Hulanda. No 
necesariamente mester keda 
cla 1 di augustus awor, e por 
algun siman despues, contal e 
partidonan envolvi por biba cu e 
conclusionnan. 

Na final Parlamento mester aproba 
esaki. Copia di e conclusion di 
RvA, no a yega Parlamento ainda. 

Tabata fraccion di PDR, via di su 
lider, Andin Bikker a manda un 
carta pa haya copia di e lehy y e 
conclusionnan di RvA. 
Miembronan di fraccion di AVP 
cu no ta responsabel pa ‘bulldoze’ 
e ley, y Parlamento mester trata 
esaki sin mas, cu lo bira despues 
direces. 

No tin cuestion cu si pa dia 1 
di augustus awor, no keda cla 
cu aprobacion di e leynan cu ta 
rigi CAFT, lo nifica cu Gobierno 
di Reino lo impone un KB of un 
AMvR riba Gobierno di Aruba. 

Staff di Elmar 
la den accion 


DESPUES di basta dia sin un conflicto laboral, ayera 
un grupo di miembronan di staff di N.V. Elmar a bay 
den accion. 

Motibo di e accion aki ta cu gerencia di N.V. Elmar a 
tuma un decision unilateral, esta si a consulta e.o. e 
sindicato cu ta representa staff di N.V. Elmar. 


Mediador a presenta un protocol 





Un grupo di 28 miembro di staff di N.V. Elmar a bay 
den accion. Manera menciona, esaki lo ta pa motibo 
di un decision unilateral di gerencia, unda e.o. kier 
amplia nan responsabilidad y inclui nan tambe bao di 
SVb. Segun Presidente di sindicato Alvast, Raymond 
Maduro, gerencia a tuma un desicion riba un aspecto 
di SVb sin consulta cu e sindicato. Segun Raymond 
Maduro, no tin nada contra pa cambio asina, contal 
cu nan haya participacion. 

Mientrastanto miembronan di staff a duna di conoce 
cu nan lo keda protesta te ora cu gerencia resolve e 
problema. 

Ayera tardi, Mediador di Gobierno a cay den e 
conflicto aki y a convoca un reunion, pa busca un 
solucion di e diferencia di opinion cu a surgi. 

Nos a trata di haya Mediador di Gobierno, Anselmo 
Pontilius, pero sin resultado. 

Despues di e reunion cu a dura basta largo, nos a papia 
cu Mediador di Gobierno, Anselmo Pontilius, kende 
a bisa cu dificilmente Mediador di Gobierno por 
stipula maneho pa gerencia, pero e tin comprension 
p’e puntonan di e sindicato, Alvast. 

El a prepara un protocol di 6 punto, pero cu no a 
keda firma ayera tardi, pasobra tanto e sindicato 
Alvast, kier consulta cu nan consehero huridico y awe 
mainta lo consulta cu e miembronan, pa determina 
e proximo paso. 

Di banda di gerencia di N.V. Elmar, nan tambe kier 
consulta cu nan abogado, prome di firma cualkier 
proposicion manera proponi pa Mediador di 
Gobierno. 

Di acuerdo cu Anselmo Pontilius, awe mainta 11 or, 
nan a keda di bin bek mesa, pa tende kico t’e decision 
di e respectivo partidonan. 

E Mediador a haci un apelacion n’e sindicato Alvast, 
pa convence e trahadornan pa reanuda trabao awe, 
mientras lo busca un solucion, pero e sindicato a 
rechaza esaki. A pidi p’e trahadornan no bin para 
pafo na N.V.Elmar, pero manera menciona awe 
mainta, lo tin un reunion convoca pa 7 or di mainta, 
pa consulta cu e trahadornan riba e proposicionnan 
cu tin riba mesa. 

Si miembronan di Alvast bay di acuerdo y depende 
di e conseho di nan abogado, lo por reanuda trabao 
awe ainda. 

Un biaha mas, no t’e trahadornan di N.V, Elmar ta 
den accion, pero miembronan di staff, maske cu e 
miembronan di UEA, sindicato di demas trahadornan 
tambe ta sigui e desaroyo aki di serca. 

Gina Maduro a ripiti opinion di e sindicato 

For di un principio ABV 
ta CONTRA un di tres 
Director pa Dr. Horacio 
E« Oduber Hospital 



MASKE cu Sindicato di 
Enfermeria den Salud (ABV) ta 
bisa cu for di un principio, nan 
ta contra di nombramento di un 
di 3 Director pa Dr. Horacio E. 
Oduber Hospital, e proceso cu ABV 
ta debidamente na altura di dje, a 
sigui su curso, te cu awor tin dos 
candidato. 

E Comision di Seleccion a keda cu 2 
candidato, pero lamentablemente 
ningun ta Arubiano, dunando 
e impresion cu no por haya un 
Arubiano capacita. 

E hecho aki a pone cu Presidente 
di ABV, Gina Maduro reacciona 
riba e declaracion di Minister 
dr. Alex Schwengle, kende a bin 
admiti cu ‘no tin Arubiano capacita 
p’e funcion aki pa bira e proximo 
Director di Dr. Horacio E. Oduber 
Hospital”. 

E hecho aki, ta un pilder dificil pa 
guli, cu den e era aki, no tin un 
Arubiano capacita y esaki a pone 
Gina Maduro, Presidente di ABV 
bolbe ripiti opinion ya expresa, 
esta for di un comienso ta contra 
un di tres Director. 

Dia cu e Hunta di Supervision 
anterior a purba bin cu sr. Halley, 
tabata ABV a para fuerte y tabata 
contra entrada di un di tres 
director. No tin ningun argumento 
valido pakico Hospital mester di 
un di tres Director. 

Kico t’e balor agrega? Si analisa 
ta cu nos tin un hospital asina 
chiquito, no mester tanto hende na 
timon, e.o. un DirectorFinanciero, 
un Director Medico y awor un 
Gerente General, cu nan payroll ta 
pisa riba presupuesto di Hospital. 


Den pasado recien, a start un 
dialogo entre diferente stakeholder 
y Minister Schwengle unda cu ABV 
a bin cu un ‘expert raport tocante 
organisatie structuur y unda cu 
e conclusion di e raport aki ta 
mustra cu no mester di un di tres 
director. 

E unico alternativa 
cu ABV ta mira un di 
tres Director ta den 
future, si Instituto 
Medico SanNicolas 
(IMSAN) y HOH 
uni, pero Imsan ta 
un identidad riba 
su mes caba. 

Pesey ABV ta haya 
cu pa bin cu un di 
3 Director ta un 
gasto inecesario 
y cu e salario aki 
por uza esaki mas 
eficiente y pone 
mas enfermero na 
cama di paciente. 

CAO 

Pa loke ta trata 
e CAO, esaki 
ta tranca. For di 
comienso di maart 
2015 ABV ta na 
mesa cu gerencia 
di HOH pa negocia 
un CAO nobo. 

E CAO actual a 
caduca dia 1 di 
juli ultimo y te 
ainda partidonan 
no por haña otro 
na mesa. Ambos 
partido a dicidi di 
pone Mediador di 
Gobierno unda a 


keda palabra cu dia 18 di augustus 
awor lo continua cu e negociacion 
di CAO. 

E problema cu no ta un secreto 
pakico no e partidonan no por 
haya otro, ta pasobra no tin placa 


pa CAO, pero si tin placa pa bin 
cu un di tres Director. Pesey ABV 
ta laga sa, cu si no tin placa pa 
empleadonan di HOH, no por tin 
placa pa un di 3 Director. ABV lo 
keda para firme contra un di tres 
Director, segun Gina Maduro. 


WE ARE LOOKING FOR 


Due to our continued growth and success we are looking for the following 

candidate tojoinourteam. 


Sales Associate (M/F) 


Key Qualifications 

Strong interest in technology, particularly Apple productS; and agillty at learning new products 
and features. 

Ability to deliver great customer experiences in any environment and to be invigorated by con- 
stant personal interaction. 

Strong communication skills that let you converse as freely and comfortably with small groups 
as with individual customers. 

Description 

As a Specialist; youYe highly skilled at uncovering customers'needs; then following through 
with enlightening solutions. Not only are you the first person customers meet when they enter 
the store; but youYe also the person who guides them — advising^ selling; and even setting up 
their new products. You perform other roles within the store toO; whether it's maintaining visual 
merchandising or assisting team members. Always curiouS; you stay on top of news about prod- 
ucts and initiativeS; ready to apply your learning in customer interactions. Your success is meas- 
ured by team and individual productivity as well as overall store performance. You're proud to 
represent Apple^ and you get great satisfaction from helping customers develop lifelong rela- 
tionships with Apple. 

Additional Requirements 

You're passionate about Apple and eager to share that passion with others. 

You're willing to learn and embrace the guidelines behind Apple's unique style of service. 

You have strong people skills-you're approachable; a good listener; and empathetic. 

You'll need to be flexible with your schedule. Your work hours will be based on business needs. 
Must have minimum MAVO diploma. 

Must have own transportation. 


if you think that this job is foryou please send us an email at: 
hr@istorearuba.com with a copy of your cv. 


iStore 

A R U B A 

Amslerdam Manor Beach Resort a ricbi nan 
EarlhCheck Masler Achievemenl Award 


RECIENTEMENTE Amsterdam Manor Beach 
Resort a ricibi nan Master Achievement Award pa di 
dos biaha for di Earth Check representando mas di 15 
aña consecutivo ricibiendo e certificado menciona. 
Amsterdam Manor Beach Resort a ricibi nan prome certificado 
di EarthCheck Certification na aña 2000 y actualmente t’e 
unico hotel na Aruba cu a logra esaki. Pa obtene e Earthcheck 
Master Achievement Award ta rekeri un compromiso extenso 
di ful e personal pa por logra ricibi mihor resultado den termino 
di sostenibilidad tur aña. 

Amsterdam Manor Beach Resort semper a mustra hopi 
dedicacion pa por destaca como un resort sostenible y nos 
ta hopi contento cu award aki Jullian Jaramillo, EarthCheck 
Coordinator di Amsterdam Manor Beach Resort ta comenta. 
EarthCheck ta un programa diseña especialmente p’e industria 
turistico y biahe. Tambe nan ta pone enfasis riba e factornan 
importante manera consumo di awa, energia, produccion y 
e compromiso cu nan tin. Pa mas informacion di EarthCheck 
bishita nan pagina web www.earthcheck.org of e pagina di 
web www.amsterdammanor.com of nan pagina di Facebook: 
www. facebook. com/AMBRARUBA. 










Con pa haya bo ZorgPas nobo? 

Na 2015 mayoria di e caarchinan di AZV ta caduca. AZV ta manda un 
carta pa tur asegurado pa avisa ki periodo por bin busca un caarchi nobo. 


Hiba e carta cu bo a ricibi pa 
AZ V Oranjestad of San 
Nicolas 


facebook.com/AZvAryba 


Oranjestad 

Rumbastraat 21 (Camacuri) 
tel.: 527 9900 
fax: 583 0977 


San Nicalas 

Pastoor Hendrikstraat 10 

(ImSan) 

tel:584 0030 


y bo tin cu trece un 
identificacion valido 


trece bo caarchi 
bieuw 


Si bo no tin bo 
caarchi bieuw 


y 10 fiorin 


e gastonan ta 20 
florin 


FLORIN 


© 

Pa actualisa e caarchi, un potret 
nobo lo wordo saca 

Director di Douane, sr. Ricky Croes 

Maneho di Douane ta pa 
trece mas placa den caha di 
Gobierno y protehe y mantene 
siguridad na Aruba 


D E N entrevista 

cu sr. Ricky Croes, Director 

di Cuerpo di Douane, e ta duna di conoce cu 
awor Douane ta bayendo den un sistema mas 
modero cu e intencion pa trece mas placa 
den caha di Gobierno y protehe y mantene 
siguridad na Aruba, hunto cu otro tareanan 
cu tin como douanero. 


“Pa aña nos ta genera entre 300 pa 350 myon 
pa e caha di Gobierno na invoerrechten, 
azijnzen y dienstverlening,” sr. Ricky Croes ta 
bisa. E tarea prinicipal di Cuerpo di Douane ta 
pa percura pa nada ilegal drenta Aruba entre 
otro mester hiba un maneho pa sigura cu 
Aruba ta liber di droga, di caminan contamina, 
contrabando di productonan y tambe mester 
preveni entradada di cantidad di 
placa cu no ta wordo declara. 


Ademas, Douane mester duna 
servicio y mester zorg pa tur 
comerciante duna nan declaracion 
corecto sin comete niun fraude. 
Douane mester zorg pa Gobierno 
haya su entrada dor di e 
invoerrechten y azijnzen. 

Tin temporada unda Douane 
ta mas druk y esaki ta depende 
con economia ta draai. E 
variacion di importacion ta 
depende di e comsumidornan. 
Den temporada di Carnaval of 
durante cierto temporada di aña, 
tin mas importacion di bebidanan 
alcoholico. E comerciante ta 
importa segun e demanda di cada 
temporada. Pa mehora e control 
y zorg pa genera mas entrada, a 
introduci e sistema electronico 


digital y Asycuda na unda e comerciante por 
haci su declaracionnan mas facil y ta haci cu 
e controle ta bay bira mas administrativo y 
menos control fisico. “Nos ta bezig ta duna 
nos personal mas training pa asina facilita e 
trabou administrativo. Tin varios opleiding ta 
tumando lugar pa prepara nos ambtenaarnan 
pa drecha e servicio na e comerciantenan 
y no solamente esaki lo subi salario di e 
ambtenaarnan sino e lo trece tambe mas 
placa den caha di Gobierno,” sr. Ricki Croes ta 
declara. Douane tin un scanner di container, 
pero e falta algun pieza. Ora e drenta bek 
den servicio por haci e trabou mihor ainda. E 
container ta pasa den e scanner y e douanero 
sinta ta gelink cu e sistema di Asycuda na unda 
por mira mesora tambe si tin algo robez. 

Actualmente tin 210 persona den dienst di 
Douane pero segun sr. Ricky Croes, esaki 
toch no ta sufieciente mirando e desaroyonan 
creciente cu tin rond di Aeropuerto of Waf 
dus tin e necesidad pa engrandece e personal 
tambe. Un otro plan pa mehoracion cu Douane 
ta trahando riba dje ta e posibilidad pa tur 
douanero carga arma. Na tur pais sa mira 
personal di Douane arma. Sr. Ricky Croes ta 
pensa cu a yega momento pa awor atrobe 
cuminsa prepara douanero na Aruba pa carga 
arma. Pa esaki socede mester duna un bon 
training prome hunto cu un test sicologico. 


DRAGON 

CD & ELECTRONICS 


Mainstreet San Nicolas Tel. 584-3999 
open 9.00 - 13.00 and 14.30 - 18.30 


ZZragon spectá^, 

H GAl^Y^jlllrt 




Samsung note edge 


btu sport 4.5 
afl. 210.00 


Samsung sO mini 
afl. 315.00 


Also: Sannsung S5 . s5 nrini. Samsung S4. Sannsyng 4 mini, S3 mini etc.... 
Aocessories 1ior all Samsung and Iphonemodels 

Toshiba Laptop 15.6" 4Gb 320Gb Harddfsk. Afl, 900.00 
Hp \rk catridges, Universal laptop adapters etc., 

ITunes glft cards $ 10.00, $ 15.00 ar»d $25.00, 

Google play caids and Playstation Network oards, 

Saies, repair and aocessories for ail Samsung modeis and other oelluiars. 
Unbck, rebad, naset, uçDgrade, repiace lod, keypad, speaker etc.,, 


Vreamin^ of a vacation ? 


WaltDisneylllloild 


L> 



Travel Bureou Inc- 

Tel: 582-1992 


m 


fun^W 

miles 

fun withinyour reach! 


Centro di Bario Playa Pabao cu: 

Nochi di Peiicuia 


AWE diahuebs, 23 di juli, directiva di Centro di Bario Playa Pabao, ta 
organisa “nochi di pelicula” p’e muchanan di Playa Pabao y di Aruba 
engeneral. E anochi di pelicula ta completamente gratis cu e posibilidad 
pa cumpra popcorn, hotdog y refresco na prijsnan di famia. 

Ta cuminsa cu e pelicula pa 7’or pm y lo termina 8.30 pm. Pues esaki ta un 
bon manera pa nos muchanan gosa di nan vakantie. 

Un invitacion ta bay na mayornan pa compaña nan yiu(nan) y bin disfruta 
di e “nochi di pelicula” na Centro di Bario Playa Pabao”. 



MAGIC KINGDOM 
DISNEY HOLLYWOOD STUDIOS 
SEA WORLD , 

UNIVERSALSTUDIOS 
ISLAND OF ADVENTURE 

Cuerpo Policial di 
Hulanda impresiona 
cu Polis di Aruba 



E SIMAN aki, Cuerpo Policial di Aruba 
tabata anfitrion di Alto Comisario mr. Gerard 
Bouman, kende t’e hefe maximo di “Nationale 
Politie” di Hulanda. 

Bouman t’e prome persona cu a wordo 
nombra y huramenta pa Minister Opstelten di 
Seguridad y Husticia den e funcion di “Eerste 
Hoofdcommissaris” di Hulanda, despues 
cu a unifica tur Cuerpo Policial regional di 
Hulanda den un organisacion cu ta conecta e 
“eenheden”, o sea e unidadnan, den un Cuerpo 
Policial Nacional. 

Gerard Bouman ta wordo compaña durante 
di su programa di bishita pa Martine Vis, 
kende ta Plaatsvervangend Politiechef pa 
Eenheid Rotterdam, kende ta bin Aruba cu 
mas frecuencia pa traha riba trainingnan pa 
Cuerpo Policial di Aruba y pa cu diferente area 
di colaboracion entre Aruba y Hulanda, pero 
tambe entre Aruba y e otro islanan di Caribe 
Hulandes. 

Gerard Bouman a expresa durante di e proceso 
di sera conoci cu diferente unidad di Cuerpo 
Policial di Aruba, cu el a keda hopi impresiona 
p’e profesionalismo di e “Arrestatieteam” di 
Aruba. 

E team a dun’e un demostracion di nan trabao y 
el a haya cu nan ta traha ne un nivel comparabel 
cu e standard Hulandes. El a menciona cu e ta 
na altura tambe cu recientemente na Aruba 
a tuma lugar un training cu colaboracion di 
coleganan di Hulanda. 

E Alto Comisario di Polis di Hulanda a comenta 
cu loke e kier mira den e proximo periodo ta 
mas inversion den Sint Maarten. 

Mester analisa con por coordina asistencia 
for di e otro paisnan den Reino, cuminsando 
cu Aruba pa inverti mas energia n’e isla pa 
combati criminalidad, e.o. pa medio haci 
Recherchesamenwerkingsteam (RST) mas 
fuerte hunto cu Cuerpo Policial di Aruba, el 
a bisa. 

El a agrega cu e ta spera cu esaki ta wordo logra 
prome cu fin di e aña aki. 

Gerard Bouman a añadi cu tambe mester sigui 
cu mas inversion den trainingnan hunto pa 
combati criminalidad. 

Martine Vis a splica cu e ta na Aruba cu mas 


frecuencia y semper ora e 
drenta oficinanan di Cuerpo 
Policial ta manera cu e ta yega 
su cas. 

Su tareanan ora e bin Aruba 
ta ensera principalmente 
e topico “colaboracion”, 
tanto den e sentido di traha 
hunto, como den e parti di 
organisacion di cursonan pa 
yuda e Cuerpo Policial local 
cu su desaroyo. 

E colaboracion ta bira cada 
dia mihor, Vis a subraya. Esaki 
ta algo bon, pasobra vice versa 
e organisacionnan por siña 
di otro; Hulanda por siña di 
experiencianan cu ta bay bon 
na Aruba y di su banda Hulanda - como cu 
nan tin un cuerpo hopi grandi, ta contribui cu 
conocemento pa medio di trainingnan, pero 
tambe ta invita p.e. pa agentenan policial 
ricibi cuponan como “stagiaire” den diferente 
unidad specialisa na Hulanda. 

E cooperacion ta extende naturalmente tambe 
den e area di “gara criminalnan”, esta e parti 
operacional, el a agrega. 

Actualmente entre e areanan di colaboracion 
cu tin proyectonan andando ta, Departamento 
di “Bario Regisseurs” (Polis di Bario), 
con pa traha basa y guia pa informacion 
(informatiegestuurd werken) y un proyecto 
pa “officier van diensten”, Vis a splica. 

Alto Comisario di Aruba, esta mr. Adolfo 
“Dolfi” Richardson a prepara un programa 
bastante extenso p’e bishita di su colega di 
Hulanda. 

A inclui diferente demostracion manera esun 
di e Arrestatieteam y e Team di Polis Maritimo 
cu ta percura pa mantene e fronteranan sigur. 
Ademas, el a presencia un accion di control 
riba caya. 

Alto Comisario Richardson a keda hopi 
contento cu e observacionnan di parti di 
Bouman, kende ta conoci como un persona 
cu no ta wordo impresiona liher, pero tabatin 
bon cos pa bisa di e Cuerpo Policial di Aruba. 
E bishita aki tabata uno hopi importante, 
particularmente, pasobra e relacion entre 


Hulanda y Aruba ta hopi estrecho y ta bon p’e 
Alto Comisario Hulandes por observa y wak 
pa su mes kico e desaroyonan ta den e region. 
Mr. Dolfi Richardson a splica cu un gran parti 
di e encuentro tabata dedica na comunicacion, 
comparti informacion y deliberacion riba 
cierto “vraagstukken”. 

Hulanda ta pone hopi medio y conocemento 
na disposicion di Aruba y ta bon pa tin 
oportunidadnan manera un bishita asina pa 
por mustra tambe con e situacion ta localmente 
y con e medionan y conocemento ta wordo 
aplica. 

Gerard Bouman tin un carera impresionante den 
husticia y un experiencia y experticio amplio 
for di Polis pa Ministerio Publico. Bouman 
a cuminsa su carera cu Gemeentepolitie 
Rotterdam na edad di 17 aña y despues di 
a completa su estudio di ley a bay traha pa 
Ministerio Publico. 

Na aña 1998 el a bira Hoofdofficier van Justitie 
na Middelburg y na aña 2000 el a sigui su 
carera na Den Haag. 

Na 2003, a regresa den Polis, como Alto 
Comisario di Politie Haaglanden y for di 
2007 te cu 2011, e tabata hefe di “Algemene 
Inlichtingen- en Veiligheidsdienst. 

El a wordo pidi pa bolbe cu Polis na 2011 y 
riba dia 3 di januari 2013, Gerard Bouman a 
huramenta dilanti di Minister Opstelten como 
e prome “Hoofdcommissaris” di Nationale 
Politie. 

Curpa di 
hende homber 
carbonisa haya 
den auto na 
KoraalTabak 


WILLEMSTAD - Ainda diamars ultimo, tabatin un 
publicacion den un di e medionan na Corsou cu ta haci 
mencion cu eliminacion di Visa, lo no trece e turista cu 
Corsou lo desea. Nificando cu hopi di esnan cu no ta 
bin na remarke pa haya Visa, tin caminda liber pa yega 
Corsou y pueblo lo tuma di esaki. 

Awor Polis ta haciendo investigacion relaciona cu 
persona carbonisa cu a ser haya den vehiculo na candela 
na Koraal Tabak. 

Tabata alrededor di 7or ayera mainta cu Polis y tambe 
Cuerpo di Bombero a ricibi notificacion cu tin un Kia 
Picanto na candela na Koraal Tabak. 

Sinembargo na yegada di e prome patruya, nan a tuma 
nota cu tabatin un persona den dje, un homber kima. 
Mesora a pidi Brandweer pa no muha vehiculo ni nada 
p’asina purba cuida posibel detayenan p’e investigacion. 
E homber ta drumi den e vehiculo, y el a kima completo. 
TOD ta haciendo e investigacion necesario. Posiblemente 
ta trata di un crimen. 






We are lcoking for energetic and goal orientated individual to 
join us in our new and exciting venture. 

TRANSLATOR 

• VWO or HAVO Diploma 

• Strong command of English, Papiamento & Dutch 

• Must be able to translate articles from Papiamento & Dutch to Engtish 

• Able to work under strict timeline and under pressure 

If you are interested send your complete CV to 
toko@awemainta.com. 

Please note that phone inquiries witl not be entertained. 

— Tlie 

* Media 

Group 



































Anechi infermalive exitese di 

Aruba Mural Projects pa artistanan cu 

kier participa 


DIAMARS anochi a tuma luga un anochi 
informativo pa tur e artistanan cu lo kier 
forma parti di e proyecto di arte publico na San 
Nicolas cu yama Aruba Mural Projects. 

Cu un entusiasmo y interes grandi, artistanan 
di nos isla a topa na Scol di Arte pa tende un 
poco mas di e proyecto. 

Un di e artistanan cu tabata presente na e 
anochi informativo aki ta e conocido Mo 
Mohamed. E ta urgi e publico amante di arte 
pa brasa e proyecto aki. E ta comenta cu e 
presentacion tabata uno magnifico. Sr. 
Mohamed ta bisa: “AMP lo ilumina San 
Nicolas. Na e momento aki mi ta ocupa cu 
varios proyecto simultaneo cu ta impedi mi 
participacion, pero mi ta sostene e proyecto. 
Nos mester di e entusiasmo di hobennan 
manera mi ta mira den e proyecto aki, cu ta 
trece ideanan fresco y mas importante busca 
forma pa e ehecutanan.” 


E ta sigui comenta cu durante e anochi a topa 
cu hopi cara nobo di artistanan hoben cu hopi 
potencial. Sr. Mohamed ta finalisa bisando 
“Esaki ta mustra cu Aruba ta rico na talento 
y nos mester brasa e oportunidad cu Aruba 
Mural Projects ta trece cu ne.” 

Durante e anochi informativo artistanan 
presente por a cera conoci cu e proyecto y ki 
e vision ta pa e murayanan na San Nicolas 
y a ricibi tambe informacion general di 
participacion. Intencion ta pa e artistanan cu 
tin un pasion pa arte y cultura di nos isla, pa nan 
participa den Aruba Mural Projects y traspasa 
conocemento na nos futuro generacion. 
Armando Goedgedrag ta un otro artista conoci 
cu tabata presente. Locual a sobresali di e 
presentacion segun Goedgedrag ta, e union 
entre artistanan pa ehecuta e proyecto aki. Sr. 
Goedgedrag ta comenta: 

“Den cultura di Aruba, arte ainda tin un espacio 


chikito. Pa mira e interes y colaboracion 
entre artistanan ta algo hopi bunita. E ta un 
momento cu por contribui na futuro artistanan, 
pa mustranan kico bo por haci cu bo talentonan 
y creatividad. 

E ta un oportunidad tambe pa trece padilanti 
bo originalidad, crea algo unico pa bo isla.” 
Otro siman ta bay tin un exposicion di Aruba 
Mural Projects, unda e participante hobennan 
cu ta formando parti di e proyecto ta demostra 
tur locual nan a siña den e prome tayer di AMP. 
Riba e mesun anochi aki lo haci e seleccion 
oficial di e artistanan cu ta bay forma parti di 
Aruba Mural Projects. 

E proyecto ta hayando hopi atencion y 
comunidad completo ta ansioso pa mira e 
artenan riba e murayanan na San Nicolas. 

Por sigui e desaroyo di Aruba Mural Projects 
di cerca riba nan pagina di Facebook/ 
ARUBAMURALPROJECTS. 

Minister di Husticia, mr. drs. Arthur Dowers 

A bishita prison 
na Nieuwegein 
na Huianda 



UN di e bishitanan cu Minister di Husticia di Aruba, mr. 
drs. Arthur Dowers a haci durante su estadia na Hulanda 
tabata un bishita n’e prison na Nieuwegein Hulanda 
E ta un prison hopi mas grandi cu esun di nos aki na 
Aruba. Un balor agrega n’e bishita aki ta cu e mandatario 
tabatin e oportunidad pa topa cu e Director cu a traha 
na Corsou como asistente di e Director pa mas di 5 aña 
y ta bek recien na Hulanda. 

A puntre riba su experiencia di su trabou den un prison 
den nos region, kico tabata e partinan dificil pa e por a 


Avenida Milo J.Croes # 118 - A 
tel: 5883948, fax: 5883945, 

Dilanti Flora Market na Dakota, 
Florario: 8,30AM-5.30PM (nonstop) 
email: doorhandle @ setarnet.aw 

PANIC PUSHBARS - DOORCLOSERS 
SECURITYSTRIPS - SWINGHINGES 
SECURITYLOCKS - DOVESPIKES 
SPANTAPALOMBA, Y MUCHO MAS 





MMWMIVimuiMt 


Minister encarga cu Salubridad ta 
anuncia cu entrante 24juli 2015 
durante 14 dia lo tin oportunidad pa 
un y tur tuma conocemento na 
Departamento pa Legislacion y 
Asunto Huridico, Oranjestraat z/n, di 
un peticion cu a ser haci pa obtene 
un slijtvergunning pa e parcela Papaya 12-B. E 
permisonan aki ta concerni e.o. benta di bebida sterki y 
zwak por detal y pa consumo unicamente otro 
caminda cu den e parcela. Durante dicho periodo aki 
tur hende por expresa por escrito nan obhecion contra 
e permisonan menciona, dirigi na e Minister encarga cu 
Salubridad, via intermediacion di Director di 
Legislacion y Asunto Huridico, Oranjestraat z/n. 



cumpli cune mirando cu e tambe tabatin 
un encargo pa sostene prison pa yega 
n’e normanan cu ta wordo stipula p’e 
comision contra tortura di prisoneronan 
(CPT). 

E mandatario a mira den e prison, cu 
ta uno comparabel cu esun cu tin na 
Zoetermeer, mirando su construccion 
di “kruisbouw gevangenis”. Locual 
cu a resalta n’e prison aki ta cu aki tin 
cantidad grandi di personal cu hopi aña 
di experiencia y con nan ta atende cu e 
detenidonan cu tin den e institucion aki. 

“Un cos cu a cambia segun nan ta cu 
na Hulanda mescos cu tabata e caso 
cerca nos, antes bo tabatin hopi poder 
como trahador di prison riba e detenido, 
pasobra no tabata mucho cla ta kico t’e 
derecho y su obligacionnan. 

Awor e sistema a cambia na Hulanda 
caminda cu tur cos den ley ta hinca den e 
reglanan di e institucion cu na momento 
cu un persona drenta prison, e sa kico e 
por spera y ta wordo spera di dje durante 
su encarcelacion”. 

Ta depende n’e persona si e ta comporta 


su mes conforme reglanan y si e ta 
progresa den e proceso di rehabilitacion. 
Esaki ta pone cu locual tabata causa 
tension antes den e prison, awor no tey 
mas, e mandatario a splica. 

E prisonero ta haya di compronde for di 
momento di su entrada den e institucion, 
cu e tin cu comporta su mes di e forma 
stipula p’e prison, y na momento di no- 
cumplimento di esaki, lo tin sancion 
contra su persona. E sancionnan ta wordo 
tuma hopi liher y consecuentemente na 
momento cu un prisonero no tene su mes 
na regla e lo sinti e efecto aki. 

Di otro banda, e prisonero na Hulanda ta 
obliga pa traha y si e no cumpli, p’esaki 
tambe tin su sancionnan. 

Hopi di e tensionnan cu tabatin den 
pasado, segun e mandatario a wordo 
informa, a baha dor di hustamente e 
reglanan cu a wordo stipula y cu tabata 
bon cla p’e prisoneronan for di prome 
instante caba. P’e mandatario esaki 
tabata algo hopi interesante pa mira con e 
adaptacionnan a wordo haci y cual tabata 
e resultado cu el a duna. 


TIPO Dl CAMBIO OFICIAL 

vyidopa23Jili 2005 

fellormainla 

Placa Extranhero Bank Papleren Wisselen, Cheque Benta 

ReisChequeen na 

Over Boekingen Publico 

USDdlar 

177 

178 

180 

G\NDDllar 

135 

137 

139 

EngelsePondStErling 

2.70 

2.75 

2.81 

ZAiiseseFrankperCHF. IDO 

18520 

185.92 18672 

NedMGiJcfenperMilDO 

9500 

100.00 biljeUHi 100.20 

chg/cxatoeking 10000 

japanse^perjPY. IQOOO 

14189 

14319 

144.63 

EuDfKXEU. 100 

19180 

19355 

19549 



Provision di Devisa 1.3% 
Segun articulo 12 di Afkondigingsblad 
diArubal991nr.GT32. 
BancoCentraldiArubatadefini 
etipodicambio oficialpae 
cambionan di placa extranhero. 

BANCODICARIBE 

Polis la delene 
chauffeur burachi 
coriendo iresponsabel 


POLIS di Noord diamars 01.10, ta mira un auto 
Honda Accord preto coriendo rib’e caminda 
di L.G.Smith Blvd. na haltura di Local Store. 
Polis a mira cu e auto ta coriendo cu luz paga 
y tambe ta core zwaay riba caminda. Banda di 
misa Beth Israel, Polis a logra para e chauffeur. 
Polis a nota mesora cu e chauffeur tabata bou 
di influencia di alcohol. Polisnan a detene pa 
buracheria 


A PREMIUM LARGE FORMAT AUDITORIUM 


NOW 


AT CARIBBEAIM CINEMAS 

PALM BEACH PLAZA! 



CAR!BBEiAN 



FEATURING A NEW WORLD 
OF EXTREME AND IMMERSIVE 

sc 




Caribbean 
Cinemas 


[UDOLBYATMOS 

FEEL EVERYDIMENSION'" 


• IMMERSIVE DOLBY ATMOS® SURROUND SYSTEM 

WITH OVER 50 SPEAKERS THROUGHOUT THE AUDITORIUM 


• STUNNING GIANT ULTRA-BRIGHT SCREEN 

• 4K PROJECTION 

• 30 TECHNOLOGY 


• SUPER COMFORTABLE STADIUM SEATING 

FOR EXCELLENT VIEWS 


• RESERVED SEATING 




LIKE OUR NEW FACEBOOK P AGE 


caribbeancinemas.com/aruba | 586-0074 

Segun Maribel Tromp 

Deparlamento di 
Epidemiologia la uni den 
e siman di concienlizacion 
riba alcohol 


DEPARTAMENTO di 

Epidemiologia hunto cu FADA, 
Ybisa y otro organizacionnan a uni 
den un siman di concientizacion 
riba uso di alcohol entre e 
hobennan. 

Ahaci un encuesta entre muchanan 
cu ta bishita skolnan secundario, 
dus muchanan di entre 12 y 19 aña. 
E resultado di e encuesta aki no ta 
mucho di gaba pasobra a resulta 
cu e uso di alcohol entre e edad 
aki ta hopi halto na unda 70.2% 
ta confirma cu nan a usa alcohol. 
Mucha homber y mucha muher a 
mustra e mesun resultado. 

Algo cu a resalta y cu ta hopi 
alarmante ta cu 10% di e muchanan 
aki a confirma cu prome cu nan a 
haci 10 aña ya caba nan a purba 


alcohol. Mayoria biaha esaki a 
sosode na fiestanan di famia, di 
bautismo etc. na unda e mucha 
ta haya su prome contacto cu 
alcohol. E edad di 15 pa 17 aña 
ta e grupo cu mas frecuencia ta 
confronta cu alcohol te hasta te 
4 biaha pa siman. Esaki ta wordo 
considera cu nan ta basta activo 
caba ta usando alcohol. 

Maribel Tromp a splica cu riba 
e pregunta si e hobennan a sinti 
nan mes high of bira burachi, 
tabata interesante pa tende cu tin 
mas mucha muher cu a sinti nan 
mes burachi cu mucha homber. E 
hecho cu e mucha muher a geef 
aan cu nan ta bira burachi un te dos 
biaha den nan bida, ta indica na 
nos cu esaki ta un uso di alcohol cu 


nos ta yama un 
binch drinking, 
dus den un 
ocacion nan ta 
bebe asina hopi 
alcohol cu nan 
ta bira hopi 
burachi y tin 
biaha te hasta 
tacayden coma. 

E cifranan cu a 
acumula ta local 
y preocupante 
sinembargo no ta un sorpresa 
comparando cu cifranan den 
añanan anterior na unda 
adultonan a score basta halto den 
e uso di alcohol. Ta confirma cu 
Aruba ta e pais number uno den 
consumo di alcohol. 

Si nos compara e cifra di 70% di e 
hobennan entre 12 pa 19 aña cu 
ta usa alcohol cu otro islanan den 
region, Aruba ta number un den e 
uso di alcohol. 

Maribel Tromp a splica cu e 
muchanan no tin combersacion cu 
nan mayornan riba uso di alcohol 
of otro temanan importante. 
Durante e encuesta nos a ripara 
cu mas bien ta papia over di scol 
cu nan mayornan. A boga pa 
introduci lespakket na skolnan pa 


consientisa e muchanan riba e uso 
y consecuencia di alcohol. 
Maribel tabisa: “No solamente nos 
mester wak e consecuencianan 
medico, sino e parti social y cuido 
di curpa tambe. Ta alarmante 
cu 8.6% di e muchanan (casi 1 
riba 10) ta bisa cu nan tabatin 
problema cu scol, cu mayornan 
of den bringamentopa motibo di 
a usa alcohol. Aki ta unda e parti 
social ta cay aden.” 

Alcohol ta bin cu probleman 
personal cu ta malesanan manera 
cancer na higra, slokdarm of na 
stoma, of ta causa daño na tripa 
etc. y tambe ta daña e celebro. 

“E intencion ta pa nos tur traha 
hunto y como departamentonan di 
Gobierno y consientisa comunidad 
henter di e problemanan cu 
ta surti dor di uso di alcohol. 
Mayornan mester ta ehempel pa 
nos hobennan. Mas di mitar di e 
muchanan cu a haci e encuesta 
a bisa cu alcohol ta e problema 
na cas. Esaki tahopi preocupante 
y e Departamento di Salubridad 
Publico no por haci e trabou aki 
su so. Hunto nos mester traha 
riba e problema aki pa yega na 
un solucion,” Maribel Tromp ta 
termina bisando. 



OFFICESPACE 
FORRENT200 M2 
ATM0RGENSTER124 
CALL; 583 1001 


'olishes'Waxes'Cleaners 


LEAK& 




Registra awo! 

Manda bo e-mail na 
noticia@awemamta.com 



Plaatselijk Opvang 
Cemmissie cu anochi 
infermativo pa studiantenan 
cu ta biaha pa Hulanda 

NOS ta un grupo di studiante ku ta forma e comision, Plaatselijk Opvang 
Commissie (POC), cu ta ricibi e studiantenan cu ta bin studia na Enschede, 
Deventer y Zwolle (Hulanda). E aña aki nos ta organisando un informatie 
avond p’e studiantenan cu ta biniendo e aña escolar aki pa studia na 
Enschede, Deventer, Zwolle y pa tur studiante cu lo studia na otro stad na 
Hulanda. Tur studiante ta welcome na e anochi informativo aki. Lo trata 
temanan over nan studie stad, studie mentors y otro temanan di importancia. 
Tur esnan cu ta interesa di sa mas kico nan lo por spera ora nan yega Hulanda, 
por bin libremente hunto cu nan mayornan pa bin scucha y hasi pregunta. 

E anochi di informacion lo tuma luga na: Biblioteca National Aruba, George 
Madurostraat 13, den e Activiteitenzaal dia 27 juli 2015 pa 6or te 8or pm. 

Conoce 

Oscar Kneppers, 

orador na 
ATECH* 2015 


DIA 28 y 29 di augustus 2015 lo tuma lugar 
e conferencia di ATECH*. Un conferencia 
unico cu e enfoke ariba tecnologia cu e meta 
pa establece Aruba como e paraiso den Caribe 
cu forsa principal den inovacion y tecnologia. 
E conferencia aki parti over di dos dia, lo 
pone enfoke e prome dia triba temanan 
manera con pa cuminsa bo negoshi cu e 
tecnologia moderno, mercadeo como tambe 
financiamento di un startup. 

E temanan lo wordo presenta pa oradornan 
special cu ta actornan clave den e mundo di 
tecnologia rond mundo. Durante e prome 


dia lo tin tambe varios 
asina yama ‘break-out 
sessions, workshops y 
panel discussions.’ 

E di dos dia lo ta 
principalmente un 
‘demo-day’, unda cu 
5 startups lo presenta 
nan idea cu prototipo. 
E presentacionan lo 
wordo huzga pa un 
hurado profesional, unda 
cu e ganador lo gana $ 

20 , 000 .-. 

E 5 startups lo wordo escogi a base di nan 
aplicacion cu nan por manda via www. 
atechconference.com. ATECH* ta tuma 
aplicacionan local y internacional pa por 
participa n’e Demo Day. 

ATECH* ta invita tur entrepreneurs y startups 
cu kier tin e oportunidad pa presenta nan idea 
inovativo pa aplica. 

En total ATECH* lo trece 20 orador 
internacional, kendenan lo deleita fanaticonan 
di tecnologia y entrepeneurs presente cu nan 


conocimento y experencia den e area aki. 

Un di e oradornan aki lo ta Oscar Kneppers 
di Hulanda, kende ta wordo considera un 
di e empresarionan mas exitoso, un editor 
di internet, cu a lansa diferente programa 
desde 1998 cu e enfoke riba medionan di 
comunicacion nobo como tambe tecnologia. 
Despues di a bende su compania di 
comunicacion, Oscar a funda Rockstart, un 
tremendo lugar pa empresarionan nobo. 

Aki nan por diseña formatonan pa aporta na 
nan crecemento inovativo den nan prome 1000 
dia di existencia. Esaki ta djis un introduccion 
chikito di ken y kico Oscar Kneppers y Rockstart 
ta. 

Abo ta un empresario nobo y ta un fanatico di 
inovaciony tecnologia? No perde e oportunidad 
aki di conoce y sa mas di Oscar Kneppers 
como tambe tur otro 19 orador, kende den e 
proximo dianan nos lo informa boso mas riba 
nan. Bin intercambia experencia como tambe 
ideanan cu otro empresarionan y probecha di 
e oportunidad aki pa socialisa den e mundo 
di ‘startups’ y stimula otro creando tecnologia 
nobo y diferente. 


MESTER Dl PLACA? 


EMPENA Y CUMPRA ORO 

Arubus su ADVANTAGE CARD cu un 
posibilidad nebo pa recarga 


TA mas cu un aña pasa cu Arubus a introduci e 
Advantage Card. El a resulta den un exito unda a ricibi 
hopi peticion pa bin cu e posibilidadnan adicional pa 
recarga cu suma mas chikito. Arubus awor ta introduci 
e posibilidad pa recarga cu mas flexibilidad. 

E Advantage Card anteriormente tabatin dos opcion so, 
unda por a recarga cu 195 florin y ricibi 100 trip of por 
a recarga e suma di 100 florin y ricibi 50 trip. 

Awor cu e mesun sistema ta introduci e posibilidad pa 
recarga cu e suma di 50 florin y ricibi 25 trip. 

Asina aki Arubus ta complace cu e peticion di nan 
usuarionan. E 25 trip nan aki tin un validez di 35 dia. Pa 
sigura cu e recarga keda vigente ta conseha pa recarga e 
Advantage Card cu cualkier suma prome cu e di 35 dia. 
Nos ta spera cu e opcionnan aki cay na agrado di nos 
usuarionan cu lo por haci bon uzo di esaki. 



ai emergency call 
^ 7 - 520-2310 

Joel Bartholomew a 
gradua den ramo di 
informatica 



DEN HAAG - E studiante Arubiano Joel Bartholomew 
recientemente a gradua den e ramo di informatica na 
Hogeschool van Amsterdam. 

Pa e motibo aki el a haci un bishita di cortesia na 
Minister Plenipotenciario Alfonso Boekhoudt. Joel 
a wordo acompaña pa su studiementor Lourdes 
Bramble-Tromp. 

Joel Bartholomew a cuminsa su estudio na februari 
2012 y na juni di e mesun aña ela logra su “propedeuse”. 
Di e manera aki cu dedicacion Joel a caba su estudio 
den 3 aña y mei, enbez di e 4 aña cu e estudio ta dura. 
Studiementor Lourdes Bramble-Tromp a bisa cu Joel 
ta un studiante ehemplar, cu a enfoca totalmente riba 
su estudio y e meta pakico el a bin Hulanda. ‘Sigur 
esaki ta un ehempel grandi pa nos studiantenan,’ asina 
sra. Bramble-Tromp a bisa. 

Minister Plenipotenciario a felicita Joel cu su diploma. 
“Esaki ta un logro grandi pabo personalmente, pero 
tambe pa Aruba. Nos ta contento pa mira cu nos 
studiantenan ta logra nan meta. Sigur ta bunita pa 
mira cu bo a finalisa bo estudio cu cifranan hopi halto. 
Mi ta desea bo tur clase di exito den futuro,” asina e 
mandatario a bisa. 

Joel Bartholomew awor aki ta ocupa cu su Pre Master 
pa despues e sigi pa su Master Degree na Universidad 
di Amsterdam den e ramo di “data visualisatie”. 

Aruba Marriott reconoci 
pa su exelencia den 
maneho di evento 


ARUBA Marriott Resort & Stellaris Casino 
continuamente ta enfoca riba excelencia 
y 2014 sigur no a laga di desea. E hotel 
a wordo reconoci recientemente cu tres 
premio prestigioso pa su liderasgo den 
maneho di evento y banquete; “Regional Event 
Management Excellence Award”, “Chairman 
Circle Award” y “Global Event Leadership 
Diamond Award Winner”. 

E team di Evento & Banquete di Aruba Marriott 
a ricibi e “Regional Event Management 
Excellence Award” como e departamento cu a 
sobresali den e region. Esaki tabata a base di 
aumento di entrada dor di bende efectivamente, 
resultado halto pa cu e “Associate Engagement 
Survey”, servicio duna na cliente di nivel 
halto, activamente duna bek na comunidad y 
ehecutashon di eventonan creativo y inovativo. 
Ilaina Franco - Franka, Directora di Evento & 


Banquete, a wordo presenta cu e “Chairman 
Circle Award” pa forma parti di e top 1% di 
lidernan di evento y banquete cu a sobresali 
den e continento Americano, competiendo a 
base e resultadonan di aumento di entrada 
y calidad di servicio compara cu e obhectivo 
principal. 

Ademas sra. Franco - Franka a wordo reconoci 
cu e prestigioso “Global Event Leadership 
Diamond Award” pa su dedicacion na 
excelencia, su iniciativa pa consecuentemente 
baha shelo y tera pa su clientenan y pa cu e 
hotel, e tremendo resultadonan di e aña y pa 
eleva e nivel di e hotel pa éxito den futuro. 

Como e Directora di Evento & Banquete, 
Ilaina ta activa y continuamente desaroyando 
y formulando strategianan pa sigura cu e 
departamento ta forma parti integral di tur 


area di e hotel incluyendo e entrada 
como tambe otro puntuacionan den 
cuadro di servicio. Como un lider e 
ta encurasha su team pa ta envolvi y 
up-to-date cu e ultimo trendnan den e 
industria di evento y continuamente ta 
buscando concepto nobo y creativo pa 
implementa. 

Sra. Franco - Franka ta un persona clave 
den crea y mantene relacionnan cu 
clientenan, cual ultimamente a resulta 
den relacionan duradero y clientenan cu ta 
bolbe bek. Tambe como lider, Ilaina ta kere 
den e desaroyo y adelanto di su asociadonan 
y ta consecuentemente dunando training 
na su trahadornan como tambe duna nan e 
oportunidad pa cross-train. 

“Mi ta sumamente orguyoso di ta parti di un 
team cu ta stima locual nan ta haci! Dunando 
tur di nos parti pa logra un meta comun cual ta 
ensera enfoke riba duna un servicio briyante, 
pero mas importante tin un relacion briyante 
cu mi team. Nos tur ta soluciona obstaculonan 
hunto y tambe ta celebra logronan hunto. Den 
Evento & Banquete, nos tur ta un”, a comparti 
sra. Franco - Franka. 

Den 2015, Ilaina ta sigui ta un lider ehemplar 
localmente como tambe regionalmente y ta 
entusiasma pa cumpli cu un otro aña exitoso. 

Rossini Ras coriendo stage den 
^kombuis^ na Mariniers Kazerne 


OFICINA di Formacion Social, encabesa pa 
sra. Jessy Ras, ta preparando pa inicio di e 
di 8 grupo cu ta bay cuminsa cu e programa 
Formacion Social na luna di augustus. 

SVT ta un programa unda hobennan entre 18 
pa 24 aña ta haya un di dos chens, despues di 
no a logra caba nan scol of no ta trahando. 

Un di e hobennan cu tin masha hopi bon 
comentario di e programa aki y cu ta encurasha 
otronan pa participa ta Rossini Ras. 

E ta formando parti di e di 7 grupo di Formacion 
Social y ta den e di dos fase di e programa, cu 
t’esun di core stage trahando den kombuis 
na Mariniers Kazerne, loke “ta un tremendo 
experiencia cu mi ta pasando aden. Sigur 
tambe pasobra semper mi a gusta cushina,” e 
hoben a expresa. Ras mes tabata trahando na 
hotel, pero no tabata sinti su mes comodo. E 
tabata combersa cu un primo di dje, kende a 
cont’e di e training y e parti di stage di SVT. 
“Mi no sa dicon, pero esaki a hala mi atencion. 
Mi a pidi mi mama yudami busca papel pa mi 
por drenta e programa. Mi a logra drenta.” 


Su interes mas grandi pa drenta den e programa 
tabata logra haya e diploma/certificado cu 
ta wordo entrega na final. El a keda hopi 
impresiona cu e training, aunke cu esaki ta 
duro. E ta impresiona, pasobra el a constata 
cu sin e tabata consciente, e mes a cuminsa 
cambia y a bira mas disciplina. 

Den e programa di Formacion Social, tin e 
parti di “Anger Management” unda cu “nan a 
siña nos con pa calma nos mes”. E resultado ta, 
cu “mi no ta haci e cosnan cu antes mi tabata 
haci. Awor mi ta yuda cu mas cos na cas,” Ras 
den forma timido a contesta.E hoben mes ta 
masha entusiasma pa finalisa e programa y 
ya caba el a pone como meta pa na september 
sigui su scol den oranan di anochi y pa ora cu 
e finalisa drenta Arumil. Mas leu den futuro 
kisas, concentra su mes pa bira un koki. 

“No duda pa drenta Formacion Social. Si bo 
kier algo, pone bo meta y keda fuerte, pasobra 
den bida tur cos ta duro,” el a duna como 
conseho. 


E hobennan cu ta drenta e programa Formacion 
Social ta wordo guia pa un Oficial di Mariniers 
Kazerne, Teniente Richard Kelly. 

E grupo di SVT cu ta den formacion awor, t’e 
prome cu e ta bay guia. Aunke cu su experiencia 
ta limita ainda, si e por bisa combersando cu 
nan, cu tin un cambio di actitud. 

E hobennan ta demostra un forma hopi mas 
respetuoso pa atende cu superiornan. 

“E ta demostra cu un bon trabou a wordo haci 
cu nan.” Alabes, el a agrega, e parti di training 
ta masha importante pa formacion di caracter 
di e hobennan. Kisas prome cu nan a drenta 
e programa, nan no tabata mucho disciplina, 
pero cu e parti militar, nan ta siña hopi di esaki. 
Ta invita tur hoben y mayornan cu tin un 
hoben na cas cu ta bin na remarke pa sigui e 
programa di Formacion Social pa inscribi. Pa 
mas informacion por yama 522-5352 
Formacion Social ta un programa introduci dor 
di Gabinete Mike Eman I cu tin un popularidad 
creciente bou di e grupo di hoben na cual e ta 
dirigi. 

Softball Weganan PanAmericano Toronto 2015 

Canada ta derota Venezuela 2-1 den 
final pa bay cu medaya di ORO 


DESPUES di un bunita ceremonia di 
apertura 10 di juli ultimo, Weganan 
PanAmericano a inicia cu competencia 
di alto nivel den diferente disciplina. 
Deporte di Softball a wordo reparti 
den 2 seccion esta e promer siman lo 
tin competencia masculino y e di dos 
siman lo tin competencia femenino. 

E 6 paisnan cu a clasifica november 

2014 na Argentina pa competi den 
Weganan PanAmericano Toronto 

2015 masculino ta Mexico, Republica 
Dominicana, Canada, USA, Venezuela 
y Argentina. 

Despues di 15 wega den e promer 
buelta na Toronto, clasificasion ta 
como lo sigiente Canada # 1 cu 5-0, 
Argentina # 2 cu 3-2, Venezuela # 3 
cu3-2yUSA#4cu3-2. 

Sigiendo reglamento internacional 
a hunga e Page System Playoff 
unda Ramon Jones, excelente riba 
monticulo, taganaUSAl-0 lansando 
un one hitter pa asina Venezuela 
continua. 

Canada ta gana Argentina 2-0 y 


Canada ta garantisa medaya di silver 
y ta bay drumi warda e ganador di 
Argentina vs Venezuela. 

Ramon Jones un biaha mas ta 
dominante riba monticulo y ta derota 
Argentina 2-0 lansando un 3 hitter pa 
juda Venezuela pasa pa final. 

Den e gran final cu un stadion sold 
out di fanatico Canada vs Venezuela 
wega tabata 0-0 te den bom di 6 inning 
momento cu Mathieu Roy ta ricibi 
base por bola di pitcher Venezolano 
Urbaneja y Brad Ezekiel ta bira e 
“heroe” na Canada conectando un 
homerun den deep centerleft pa 
manda Canada ariba 2-0. 

Venezuela no ta entrega y ta score 1 
careda den cabez di 7 inning pero e 
pitcher Cleary di Canada ta poncha 
pinch hitter Pedro Gonzalez pa ultimo 
out y fiesta a cuminsa riba tereno. 
Mesora organisacion mediante un 
acto protocolario ta hasi entrega na 
tur tres equipo. Argentina Bronze, 
Venezuela Plata y Canada “ORO”. 

Diadomingo ultimo 
a inicia compelencia 
femenino cu 6 
paisnan cu a clasifica 


DIADOMINGO ultimo, despues di un siman hopi pisa cu 
competencia masculine, e parti femenino a inicia. 

Promer cu cada competencia cumpliendo cu reglamentonan 
internacional di CONPASA e confederacion di Softball Pan Americano 
encarga pa dirigi e competencia akin, ta tene su reunion technico. 
Den e reunion aki tur paisnan cu a clasifica y a bin pa competi mester 
manda 2 representante unda lo splika bou ki reglamento ta wordo 
hunga y lo comparti tur informacion. 

Durante e proceso aki tambe lo tira lot pa paisnan sa mesora kendenan 
ta home team of visitante. Drentando di dos buelta, e pais cu mihor 
record den e promer buelta ta mantene derecho riba home team. 
Durante e reunion aki tur batenan mester wordo revisa unda 
commision di umpire ta test tur batenan cu un machine special y 
despues ta stickernan cu un sticker di ISF pa asina nan wordo permiti 
pa wordo usa. 

Endy Croes tabata encarga pa controla e proceso di bate aki y pa 
duna aprobacion na final. Batenan cu no a pasa e “test method” y no 
a cumpli cu rekesitonan y standard di ISF a wordo reteni y poni den 
un container special y pues no lo por wordo usa y na final di torneo 
lo entrega equiponan bek nan bate. 

A duna amplio splikacion riba algun reglamentonan nobo manera 
esta temporary runner regla 1 sec 97 cual ta ensera momento tin 2 
out y e catcher ta na base of a subi base e coredor cu ta bati di 9 den 
e inning ey pues esun cu a caba di bay out por subi core pa e catcher 
sin cu esaki ta wordo conta como un substitucion. 

A repasa e reglamento 7 sec 3c cual no ta permiti e bateador sali di 
batting box cu dos pia durante e ta na bate. 

Castigo pa esaki ta un strike. E regla aki tin su excepcionnan cual 
a wordo splika ampliamente. Tempo extra a wordo dedica y dirigi 
riba e holoshi di 20 seconde pues desde cu e catcher tira e bala 
bek pa e pitcher e holoshi ta cuminsa count down y pitcher tin 20 
seconde desde cu e bala laga e man di catcher pa lansa e siguiente 
lansamento sino e ta wordo acredita cu un bola extra. Tin dos holoshi 
digital grandi di 1 meter pa 1 meter uno den centerfield y otro tras 
di homeplate unda publico y umpire por sigui esaki cu trankilidad. 
Tur esakinan ta reglamentonan pa speed up e wega. Despues di 
reunion technico imediatamente competencia a inicia. Riba e potret 
por aprecia e machine y e proceso di control severo pa lokual ta 
regarda batenan aproba pa ISF. 

Competencia Pan Americano ta mustrando un nivel hopi halto. 
Sigur trabownan grandi di cada pais ta wordo balora y resultado 
ta e weganan cu ta tumando di alto nivel cual ta papia pa nan mes. 
Aruba su dirigente Endy Croes manehando cu un encargo cu hopi 
responsabilidad riba un nivel hopi halto esta Pan Americano y nos 
por ta sigur cu e lo sa di trese bek cada biaha hopi mas experencia 
Aruba pa practicanan y compartinan na cas educando nos atletanan 
y dirigentenan pa un otro nivel. 

Cualkier dia nos lo kier mira Aruba hungando den Juegos 
PanAmericano. Uni nos por. 

Den e Weganan Panamericano Toronto 2015 

Oder y Helmeyer a 
obtene un di 
12 LUGAR OVERALL 





DIARAZON mainta Weganan Panamericano 2015 a inicia p’e deporte 
di bowling aki na Toronto, Canada. 

A inicia cu e weganan den team masculino unda nos representantenan 
Jason Odor y Bryan Helmeyer a hunga contra di otro 13 pais presente den 
e PanAm Bowling Centre. 

E hungadornan di Aruba mester a hunga un total di 6 wega. 

Mester bisa cu Odor y Helmeyer a conoce un comienso poco floho unda 
nan no por a haya e ritmo desea den e prome dos weganan y aki nan tabata 
ocupa un di 13 lugar. 

Pero segun e weganan ta avansa nan a haya un tiki di e ritmo di wega 
aunke tabata falta e consistencia, asina mes nan a logra subi dos puesto 
ocupando un di 10 lugar cu un total di 1575 pin tira, pero den wega 5 nan 
ta cay bek na di 11 lugar cu un total di 1942 pin. 

Faltando un wega mas pa bay e duo di Aruba no a mehora den nan wega 
y asina ta keda na di 12 lugar riba e prome dia, cu un total di 2317 pin. 

E scorenan flnal pa Bryan Helmeyer den 6 wega tabata 155,234,237, 

204, 210 y 211 pin pa un total di 1251 pin, mientras e scorenan 
flnal di Jason Odor den 6 wega tabata 160,188, 215,182,157 
y 164 pin pa un total di 1066 pin. 

Awe diahuebs e duo di Aruba lo bin den accion un bes mas den 
team, mientras diabierna Bryan Helmeyer como Jason Odor lo 
bin den accion ora nan lo mester hunga e weganan individual. 


muiNTO 






















Aruba National Championship 2015 

E Campeon y Hall 
of Famer Arubiano, 

Gilberto Boerleider 

lo ta presente 


GIHAE Aruba Tang Soo Do Studio y World Tang Soo Do Association 
e aña aki ta host di Aruba National Championship 2015. 

Alumnonan di Aruba, Puerto Rico, Costa Rica, Panama y USA lo 
participa na e gran evento aki. E Grand Master di World Tang Soo 
Do Association lo ta presente na e campeonato aki hunto cu otro 
masternan International. 

Tambe lo ta presente e actual World Tang Soo Do Black Belt Grand 
Champion, e Arubiano Gilberto Boerleider (Grand Champ 2012 y 
2014). 

World Tang Soo Do Association ta consisti di mas cu 40 pais y World 
Championship ta cada 2 aña cu mas cu 2000 participante. 

Gilberto Boerleider ta un Hall of Famer na Paseo Herencia pa e titulo 
cu el a logra na aña 2012. Paseo Herencia lo adapta esaki dialuna 
awor, 27 july 2015 pa e titulo nobo di 2014. 

EcompetenciadiArubaNationalChampionshiplotumalugardianan25di 
july2015pa9oramte4orpmnaComplehoFransFigaroaSporthallAruba. 
Dia 27 di july 2015, lo tin un Actividad na Paseo Herencia pa e Grand 
Champion di World Tang Soo Do Association Gilberto Boerleider cu 
lo cuminsa pa 7or pm. 

Royal Power ta KIBRA 
INVICTO di Pizza Hut 
Monster mediante un 
knockout fulminante 


CAMPEONATO Heineken Fast Pitch di Aruba Softball Bond 
dedica na baluartenan Marianella Danies y Ramiro Lopez a 
continua riba veld di Kudawecha. 

Royal Power cu ta na di dos lugar den campeonato a enfrenta e 
punteronan invicto Pizza Hut Monster. 

E clash clasico aki a mustra di lo bira uno hopi interesante como 
cu un victoria pa Pizza Hut lo consolida nan prome puesto y aleha 
nan di tur otro equipo. 

Mientras Royal Power tabata enbusca di un victoria pa bolter e 
scenario y pasa ocupa e prome puesto. 

For di prome inning caba Royal Power a mustra cu nan a bin cu 
ful un otro intencion, esta pa saca un clabo y bolter e standing 
diASB. 

Na un manera fulminante Royal Power a suta e lansador Richinell 
Matos sin misericordia conectando batasonan den tur skina den 
Parke di Kudawecha unda finalmente Matos a tira serbete blanco 
riba tereno solicitando ayudo di Rodney Kelly como relevo, kende 
mester a soporta lo de mas. 

Finalmente Royal Power a knockout Pizza Hut Monster 11-1 y 
ta pasa ocupa prome puesto den campeonato. 

Royal Power 11 careda, 11 hit, 0 error. Pizza Hut Monster 1 
careda, 2 hit, 3 error. Pitcher ganador ta resulta Angelo Arnold, 
kende a bay henter e ruta. 

Mihor bateadornan pa Royal Power tabata Luis Pelayo y Eldrick 
Dijkhoff ambos di 3-2, Richard Flanegin, Kumar Piar y Edmar 
Boekhoudt tur di 2-1. 

Pa Pizza Hut Monster e unico dos imparablenan a wordo conecta 
pa Gilward Wester 3-1 y Richinell Matos 2-1. 

GAC 

Teambuilding 

Event 


DIAMARS dia 7 di juli, 2015, GenAir Activities 
Committee (GAC) cu ta consisti di empleadonan di 
General Air Services of Aruba, a tene un anochi di 
actividad di Zaal voetbal sumamente placentero na 
Eagle Club. 

E actividad tabata un muestra di aprecio pa e bon 
trabow cu e empleado nan ta hasiendo tur dia. E evento 
a bay sumamente exitoso caminda empleadonan a 
forma nan team, no solamente di empleadonan di nan 
departamento, sino a incorpora diferente departamento 
huntu, locual ta demostra e teamwork entre diferente 
departamento. 

Team di diferente departamento manera rampa, 
customer service agents, security di avsec, y calloway 
a competi contra otro y demostra nan abilidad riba e 
tereno di zaal voetbal. 

Como team ganador a resulta e team cu a jama nan mes 
Cupcakes cu consisti di empleadonan di Charter, Arrival 
Services, JetBlue, Terminal Services y tambe HR. 
Segundo lugar a resulta e team di Caba Cos consisti di 
empleadonan di Rampa y Operations 
Y na tercer lugar e team di Calloway. 

GAC kier a gradici tur e empleadonan di GenAir cu a 
participa na e actividad di Zaal voetbal y a haci e anochi 
aki uno sumamente ameno y na mes momento invita nan 
pa keda pendiente pa e sigiuente actividad den luna di 
September cu lo ta softball y tambe invita nan pa inscribi 
pa e song festival cu lo tuma lugar den luna di november. 

Contribuyendo na Aruba su hobennan extraordinario 

Digicel ta "ADOPTA" 15 hoben cu 
lalenlo na Art Rules Aruba 



EXTRAORDIMARVIS 

The freshness of a iiew idea.. 


6e Extraordlnarv 



ART Rules Amba ta “on” atrobe y Digicel 
ta hopi orguyoso di ta parti di e programa 
cu ta ofrece un sin fin di oportunidadnan 
pa nos hobennan desaroya y demostra nan 
talentonan.Digicel a adopta 15 hoben cu hopi 
talento y ta sponsor nan participacion den e 
programa di 10 dia. E programa ta consisti di 
5 ora diario di lesnan intensivo y sesionnan 
di guia priva cu educadornan renombra den 
diferente disciplina artistico. 


Ta un placer pa Digicel brinda e oportunidad 
n’e 15 hobennan participa na Art Rules y ta 
inspira pa mustra tur hende kico nan por, nan 
talento y ambicionnan. 

E diferente disciplina nan artistico cu ta wordo 
ofreci p’e hobennan explora ta musica, teatro, 
DJ, “creative media”, musica y presentacion, 
arte culinario, baile y skirbimento creativo 
(“creative writing”). 

Na seramento di Art Rules Aruba, e grupo di 


studiante lo produci un video cu ta refleha e 
slogan “be extraordinary” cu lo wordo presenta 
durante di e show final riba dia prome di 
augustus. 

Pa Digicel ta un placer pa contribui na 
talentonan hoben Ambano y yuda na realisa nan 
soño di desaroya y demostra nan talentonan. 
Digicel ta desea e 15 hobennan y tur participante 
na Art Rules Aruba 2015 dos siman hopi 
fructifero y dibertido. 

Jessy Ras, coordinador di SVT 

Tin cupo pa 20 hoben 
den e di 8 Programa di 
Formacion Social 


GABINETE Mike Eman I y II a 
logra pone den funcion 7 grupo 
cu a participa den e programa 
Formacion Social. Nan ta 
hobennan cu pa circunstancianan 
di bida no a finalisa nan scol y no ta 
logra haya trabou pa e motibo ey. 
E hobennan aki, segun Jessy 
Ras - coordinador di e programa- 
durante un aña ta pasa den dos 
fase di e programa: Un di training 
militar cu tin e meta pa siña nan uzo 
di disciplina den nan bida diario y 
e di dos parti t’esun educativo, ora 
cu ademas di haya les tambe nan 
tin un periodo pa core stage cerca 
un di e diferente empresanan local 
cu ta cooperando cu e Programa. 

Formacion Social no ta solamente 
disciplina y educacion, pero 
tambe ta duna e guia necesario, 
manera di e trahador social 
Lurene Flanegien, kende ta mira 
cua ta necesidad di cada hoben. 


“Nos tarea ta pa sostene nan 
den e momentonan mas dificil, 
principalmente den e prome 
simannan ora cu nan mester di 
extra apoyo” sra. Flanegien ta bisa. 
Ora cu ta necesario, ta tuma 
contacto cu e mayornan, pa sigui 
motiva nan durante e trayecto. 

Tin sesionnan di Teen Challenge 
curso di “Anger Management” y 
training con pa expresa nan mes. 
Tur esaki cu e idea pa na final e 
hobennan ta prepara pa drenta 
e mercado laboral. Mientras cu e 
programa aki a mira luz di dia na 
november 2011, sra. Jessy Ras a 
cuminsa guia henter e proyecto 
aki na februari 2012. 

For di prome momento, e programa 
tabata dirigi riba mucha homber 
entre 18 pa 24 aña, kendenan no 
a caba scol y no ta trahando. 

“E ta un programa cu ta brinda 


un di dos chens na hobennan cu 
no a haya e oportunidad pa caba 
nan scol. Na final nan ta haya un 
papel den man cu por brinda nan 
mas posibilidad den bida,” sra. Ras 
a splica. 

Si antes tabata e mayornan 
ta pusha nan yiu pa participa, 
awendia por constata cu e 
hobennan mes ta aserca e Oficina 
pa busca informacion. 

Hopi biaha esaki ta basa riba 
informacion cu nan a haya for 
di otronan cu a participa den e 
programa y a keda satisfecho. 

Cu e programa ta exitoso ta 
keda demostra den e cantidad 
di hobennan cu a participa den 
e 7 gruponan cu a caba y of ta 
andando den e programa. 

Na final di e programa, e hobennan 
ta haya diferente certificado: Esun 
militar; di EHBO for di Cruz Cora; 
di Teen Challenge y finalmente 


esun di Formacion Social. 

“E balor ta hopi grandi p’e 
hobennan, pasobra na prome 
instante nan no tabatin nada den 
nan man. 

Nan ta haya diferente tipo di 
certificado, cual ta un logro grandi 
pa nan,” sra. Ras a splica. 

Grupo 8 di Formacion Social ta 
cuminsa na luna di augustus. 
Tin dos siman ainda di tempo cu 
hobennan por pobrecha y inscribi 
nan mes. 

Sra. Jessy Ras ta manda un 
mensahe na mayornan cu tin )du 
cu mester di un extra push den 
bida, pa presenta cu nan na oficina 
di Formacion Social na Mariniers 
Kazerne y inscribi pa participa. Tin 
20 cupo disponibel y ta tuma 10 
nomber di reserva. Tur esnan cu 
inscribi mester pasa den diferente 
sesion di evaluacion, entre otro 
mester haya aprobacion medico. 

Diamends Inlernaliena la uni cu 
Fundacien CRECIENDO 

25 Tas pa 25 Hoben inicia nan aña escolar nobo Positivo 


DEN cuadro di e Bags4School campaign, 
Fundacion CRECIENDO a ricibi un bunita 
donacion di Diamonds Internacional, 
aportando na e futuro di studiantenan local. 
Fundacion CRECIENDO ya pa 4 aña consecutivo 
hunto cu United Forces Foundation a bin ta 
traha hunto pa asina aki yuda mas mucha y/of 
hoben posibel logra nan meta den bida. 

Cu e Bags4School Campaign ambos fundacion 
ta yuda over di 300 mucha/hoben pa cuminsa 
nan aña escolar nobo bon cu e articulonan cu 
nan mester. 

Pues e aña aki Fundacion CRECIENDO a 
cuminsa su campaña bon cu un tremendo 
donacion di Aruba Way Foundation cu ta 
regala 88 tas completo, ekipa cu tur loke e 
mucha mester pa bay scol. 

Den mes un bon energia Diamonds Intemational 


pa di dos aña consecutivo ta aporta na e causa 
aki. E aña aki aumentando su cantidad di 
tasnan pa 25 tas di e marca Wenger, yudando 
25 hoben inicia nan trayectoria nobo na school 
secundario. 

Manera por a compronde di Sra. Noguera, 
representante di Diamonds International ta cu 
pa nan ta hopi importante aporta na e futuro 
di nos muchanan, y a bin ta haciendo esaki cu 
diferente proyectonan na Aruba. 

Tambe e la remarca cu internamente nan ta 
ensentivando nan empleadonan pa tambe 
contribui cu e Bags4School Campaign sea cu 
articulonan nobo of secunda mano den bon 
estado. 

Fundadora di CRECIENDO a splica di ta 
sumamente contento cu e contribucion aki di 
sector priva y cada aña mas y mas persona y 


companianan local multi-nacional ta uni cu 
fundacion pa hunto logra e meta pa yuda nos 
muchanan. 

Den cuadro di e campaña aki, Fundacion 
CRECIENDO ta conta cu e aporte tambe di Erin 
Croes di Magic fm y Ralph Maduro di Oyoyio 
Show y Power fm, unda cu esnan interesa pa 
aporta sea cu articulonan nobo of secunda 
mano por pasa laga esaki te cu 14 di augustus 
na ambos radio emisora y ta forma parti di e 
bunita gesto aki. 

Fundacion CRECIENDO ta haci un yamado 
na mayor cu mester ayudo pa manda nan un 
email na creciendo.aruba@gmail.com of na t: 
5933201 pa inscribi nan yiu(nan). Tambe e ta 
pidi comunidad completo pa forma parti di e 
causa aki y uni pa )mda nos muchanan. 

Workshop 

‘Skirbi storia 
bistorico' na 

biblioteca 


BIBLIOTECA Nacional Aruba ta ofrece un workshop pa 
adulto ‘Skirbi storia historico’. 

Esaki ta tuma lugar na edificio central di biblioteca na Playa 
den luna di augustus. Pa pone un storia den un contexto 
historico ta importante pa haci investigacion y pa busca aceso 
na fuentenan cu ta ofrece informacion corecto. 

Por pensa riba buki, corant, revista y potret y otro 
documentonan relevante (sea den forma di documento 
como den forma digital). Tin hopi informacion y pesey ta 
importante pa evalua informacion y selecta informacion 
balioso. Participantenan ta practica buscando informacion 
online y na archivo of otro instancia y kizas den coleccion 
priva. Un entrevista cu un persona por completa e informacion. 
Asina tin diferente manera pa yega na un contexto historico 
pa un storia di ficcion. E workshop ta wordo facilita pa Sr. 
Randolf Vrolijk, docente di historia y por registra via info@ 
bibliotecanacional.aw. Workshop ta diaranson atardi, 5, 
12, 19 y 26 di augustus di 5or pa 7or y diaranson dia 2 di 
september y ta dura 5 siman. 



Di tres sentencia den caso Country Garden 

Sospechoso R.J.D.F. 
a haña 16 aña di 


castigo di 


KRALENDIJK - Diamars 21 
di juli ultimo, Corte di Promé 
Instancia Bonaire a dicta sentencia 
den e caso penal contra di e 
sospechoso R.J.D.F.R.J.D.F. t’e 
sospecho cu den luna di februari 
su caso a keda posponi ora e otro 
sospechonan a keda sentenciá, dor 
cu su defensa a exigi mas tempo. A 
trata e caso dia 30 di jiini ultimo. 
Den luna di februari Corte a 
sentenciá dos hómber den e caso 
di homisidio di e victimanan 


prison 


Scholtz y Lourens. Cada uno a 
haña un castigo di prison di 24 
aña p’esaki. Hues a bisa e dia ey 
cu ta tene cuenta cu e hómbernan 
a pérdé nan bida a consecuencia 
di un pleito tocante di droga cu a 
sali for di man. 

P’e motibu aki, segun Hues no 
por determiná cu por papia aki 
di un acto pre-meditá, esta un 
plan. Pues no por a condená pa 
asesinato. Ministerio Publico y 
tambe e sospechosonan ta contra 


di e sentencianan aki y a 
bay Corte di Apelacion. 
E apelacion ta den 
proceso. Dia 30 di juni 
Ministerio Publico a splica 
ampliamente dicon no por 
papia di un discusion cu a 
sali for di man, sino un plan 
pre-meditá, un asesinato. 
E sospechoso R.J.D.F. a 
hunga un ról importante 
den esaki. 

E Hues den su sentencia contra 
R.J.D.F a splica cu e tambe ta 
haña cu por papia di un plan pre- 
meditá, esta pa mata Scholtz y 
esaki a sosodé segun e deseo di 
R. J.D.F. y cu e finalmente a instigá 
e asesinonan pa cometé e acto. 
P’e hecho cu el a instigá e dos 
hómbernan pa cometé e asesinato 
di Scholtz, R.J.D.F. a haña un 
sentencia di 16 aña di prison. 
Segun Hues, dor for di e file por a 


prueba cu tabatin un plan pa mata 
Scholtz, pero no por a prueba cu 
tabata e intencion di R.J.D.F. pa 
mata Laurens, el a haña absolucion 
den envolvimento den e morto di 
Lourens. 

Cu e sentencia aki henter e file di 
Country Garden a keda tratá den 
Corte Boneriano. 

Country Garden t’e investigacion 
riba morto di e dos victimanan 
Lourens y Scholtz den luna di 
januari di 2014. E investigacion 
cu a dura largo y tabata complicá 
tabata bou di guia di Ministerio 
Publico BES y a keda ehecutá 
dor di Rechérche di vários 
Cuerpo Policial den region, RST, 
Nationale Politie di Hulanda, 
KMar y naturalmente Rechérche 
di KPCN mes. 

Tambe Landmacht y Kustwacht a 
duna sosten den e investigacion 
aki. 

Clientenan local 
a gana premio 
pa bay keda 
na Marriott 
Curacao 


RECIENTEMENTE The Ritz-Carlton su casino a saca 
e 10 ganadornan p’e promocion “The Ritz-Carlton takes 
you to a trip to Curacao”. 

Durante e ultimo 3 lunanan clientenan local tabatin 
e oportunidad pa acumula punto sea na machin of na 
wega di mesa p’asina por participa den e promocion. 

E clientenan ganador a wordo anuncia durante un 
“cocktail reception” cu a wordo organisa den casino. 
Durante e celebracion aki a saca un total di 10 ganador; 
5 cu a acumula punto na wega di mesa y 5 cu a crea 
punto na machin. 

Cada un di e ganadornan aki ta haya un weekend 
stay, hunto cu un extra persona, na Marriott Curacao 
incluyendo pasashi, transporte y gastonan pa cuminda. 
Riba e potretnan por mira e felicidad riba e cara di e 
ganadornan. 

E dama y cabayeronan di The Ritz-Carlton, Aruba su 
casino y hotel ta manda un palabra di pabien na tur 
e ganadornan y tambe kier recorda su clientela riba 
promocionnan cu tin na caminda. 




MARCh. 

Xpresa bo mes 

Pa: Candelario A. S. D. Wever 



Desaroyonan na DIMAS 
a hiba UPP na pidi 
intervencion di Gobernader, 
Minister-President di 
Hulanda, 2de y Iste Kamer, 
y Parlamento di Aruba 


D E N 

un articulo 
anterior nos 
a elabora caba riba 
metemento di Gobierno den maneho na 
DIMAS, despues cu Minister Benny Sevinger 
lo a duna instruccion pa “promove” sr. 
Mario Wever pa Adjunct Directeur na dicho 
departamento. 

Esaki a sosode na momento cu e Directora 
actual - cu tur su razon y cumpliendo cu su 
responsabilidad, pero mas ainda dunando 
muestra di integridad - a nenga di firma 
un extension di un asina yama “toeristisch 
verblijfe motibo pakico e Directora a nenga 
esaki tabata cu e persona, kende na prome 
instancia a para garantia p’e “turista” en 
cuestion, ta biba na cierto adres, e persona 
cu ta firma p’e extension, ta biba na otro 
adres, mientras cu e “turista” mes ta keda otro 
caminda, y e adres riba e papelnan di seguro ta 
menciona un adres completamente diferente; 
pues 4 diferente adres!. 

Aki ta bon pa recorda cu hopi hende ta drenta 
Aruba como turista, mientras de facto nan ta 
drenta nos isla cu e unico proposito pa subi e 
mercado laboral SIN cu nan ta den posecion 
di e documentonan necesario. 

Dialuna dia 20 di maart u.p. un carta a ser 
entrega na S.E. Gobernador Refunjol cu e 
sugerencia p’e NO firma e Landsbesluit pa 
nombramento di Mario Wever como Adjunct- 
Directeur; tambe pa Minister-Presidente y Iste 


y 2de Kamer 
di Hulanda, 
y P a 
Parlamento 
di Aruba a 
bay cartanan 
cu contenido 
igual, y cu 
e peticion pa 
f - te na unda e 

competencia di 
cada un ta yega - 
nan pone un paro n’e 
bagamunderianan den 
DIMAS. 

Un carta separa a bay tambe pa 
sr. Pechthold, kende e tempo aya, den 
su calidad di Minister pa “Bestuurlijke 
Vernieuwing en Koninkrijksrelaties”, hunto 
cu sra. M.C.F. Verdonk como Minister pa 
“Vreemdelingenzaken en Integratie”, tabata 
e co-firmantenan di e protocol di dia 6 di 
februari 2006, den cua a documenta locual 
den e dianan ey a keda conveni den nos 
discusionnan encuanto permisologia; den e 
protocol ey entre otro ta poni: “Nederland 
zal de personele en financiéle ondersteuning 
bieden bij de opbouw van de DIMAS ...Deze 
nieuwe organisatie zal als enige organisatie 
in Aruba verantwoordelijk worden voor de 
toelating van vreemdelingen. 

Pues, contrario na locual mi persona, como 
Minister di Aruba encarga cu permisologia, 
na februari 2006 a palabra y a conveni cu 
e Ministernan menciona, esta Pechthold y 
Verdonk, e actuacion di e Minister actual a 
torpedea completamente e decision encuanto 
e responsabilidad den asunto di permiso; 
pasobra awor NO ta (directora di) DIMAS 
ta responsabel p’e permiso di entrada pa 
stranheronan mas, pero f e propio Minister 
a hinca e autoridad aki den su propio man, 
manipulando sinembargo si cu empleado(nan) 
di DIMAS (por ehempel Mario Wever) y 
coordinador(nan) manera un Rhadi Khan. 


Mester enfatisa aki cu e iniciativa p’e protocol 
a bin for di Hulanda mes, y esaki en bista di 
seguridad den Reino, locual por ser comproba 
den e carta di dia 20 di maart 2006 di 
sr. Pechthold y su colega Verdonk pa 2de 
Kamer den cua nan ta informa encuanto e 
discusion y e palabracionnan: “Aanleiding 
voor het bezoek was onze wens om de 
afhandeling van visa, naturalisatieverzoeken 
en verblijfsvergunningen te stroomlijnen. 
Er bereikten ons berichten dat de 
vreemdelingenketen in Aruba niet optimaal 
functioneerde. 

Vanwege de verantwoordelijkheid van het 
Koninkrijk voor het Nederlanderschap, 
de verantwoordelijkheid voor de 
buitenlandse betrekkingen tezamen met 
de betrokkenheid bij de afgifte van visa 
(en hierbij tevens de onmiskenbare relatie 
met terrorismebestrijding), hechten wij 
groot belang aan goed functionerende 
vreemdelingenketens in het gehele Koninkrijk. 
In de Nederlandse Antillen maakt de versterking 
van de vreemdelingenketen onderdeel uit van 
het Plan Veiligheid Nederlandse Antillen.” 

Sr. Pechthold consecuentemente a ser pidi 
pa trece e desaroyonan den DIMAS y e 
actuacion corupto di e Gobierno aki, un 
actuacion ad hoc, di free for all, di open 
door policy, di wheel & deal, na atencion di 
e actual Minister di Relacionnan di Reino 
(Koninkrijksrelaties) y esun di Asunto di 
Estranheria (Vreemdelingenzaken); ta di 
weita e ora ey si Gobierno di Hulanda ta bay 
confirma - of desmenti -, si diripiente Hulanda 
NO ta opone contra e ad hoc, e free for all, e 
open door, e wheel & deal, policy corupto di 
e Gobierno aki. 

Ta di sinta spera tambe pues, pa weita con 
cada un di e instancianan aki (Gobierno di 
Hulanda, Iste y 2de Kamer, sr. Pechthold, 
S.E. Gobernador, y Parlamento di Aruba) ta 
bay actua, pa “for once and forever” pone 
un paro n’e bagamunderianan riba tereno di 
permisologia. 

Ministernan 


Eman y de Meza 
inspeccionande 
trabounan na waf 
nobo di Barcadera 


PIEZANAN di e grua nobo p’e waf di carga 
na Barcadera a yega, a wordo baha di barco y 
e trabounan pa arma y instala ya ta andando. 
E stap grandi aki den e proyecto ta yena Prome 
Minister Mike Eman cu hopi satisfaccion. 
Construccion di waf nobo di carga ta un di 
e 4 proyectonan grandi cu Gabinete Mike 
Eman ta ehecutando pa percura p’e progreso 
economico di nos isla den futuro. 

Hefe di Gobierno di Aruba a haci un recorido 
compaña pa Minister di Asunto Economico 
Mike de Meza cu guia di Anko Koopmans, 
Development Manager di ASTEC. 

Koopmans a splica e mandatarionan tocante 
yegada di e Paceco Gantry Crane for di Bilbao, 
Spaña. Ta trata di piezanan pre fabrica cu ta 
forma un grua di 50 ton y cu ta bay tuma e 
siguiente 4 lunanan pa arma. 

E ta casi mesun grandi cu esun cu tabatin 
na waf di Oranjestad, pero hopi mas nobo y 


moderno den su sistema di operacion. 
Adicional n’e grua, Minister President Eman 
a combersa riba e impacto cu ya for di awor 
e waf nobo di carga ta generando y ta duna 
un perspectiva hopi positivo pa su operacion 
y aporte na economia di nos isla. 

“Tin empresa caba rond di desaroyo di waf cu 
kier traha riba e boeinan grandi cu ta wordo 
uza pa pone espacio entre barconan grandi 
cu nan kier bin desaroya y pone nan riba e 
tereno grandi aki; Yachthaven cu ta busca 
containerhaven pa por lanta yatenan grandi 
for di lama, kier men un cantidad di actividad 
adicional cu ta bin cu e containerhaven nobo 
aki.” 

Premier Eman no tin duda cu e decision di 
su Gobierno pa finalmente tuma accion riba 
plannan cu a pasa di un Gabinete pa otro 
durante 30 aña, ta bay duna y excede den su 


frutonan. 

“Waf di Barcadera ta trece mas actividad 
economico, ta trece un desaroyo social di mas 
oportunidad pa empleo,” el a comenta. 
Tambe a añadi nan gradicimento y 
admiracion p’e compania y expertonan local 
cu ta dirigiendo tur e esfuerzonan aki. 

“Nos ta hopi orguyoso di e empresanan local 
ASTEC y Wegenbouw, APA cu a haci su parti 
dor di drecha henter e waf y e proyectonan 
aki ta esencial pa crea empleo y duna Aruba 
un infrastructura cu ta pone e isla distingui su 
mes for di otro pais y isla den Caribe.” 

Unabes cu waf nobo di carga ta cla hunto 
cu expansion di Hospital, Green Corridor 
entre Oranjestad y San Nicolas y e ringweg, 
Aruba lo ta na un nivel hopi halto como pais 
y den un posicion sumamente competitivo pa 
diferente industria, compara cu otro paisnan 
den nos region. 

Famia Chines atraca 
den nan prepie cas 



Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


WILLEMSTAD - Diarazon 22 dijiili 2015, 
alrededor di 4.00’or di madrugá Central di 
Polis a dirigi un patruya na Cas Abou pa un 
atraco cu lo ta tumando lugar den un kas/ 
snack di un comerciante Chines. 


E victima a sufri un lesion na su cabez y a 
keda di bay su dókter di cas. Personal di 
Slachtofferhulp a presentá n’e sitio pa duna 
e victimanan asistencia. 

Atrako Team ta continuá cu e investigacion. 


Na yegada di e unidad policial n’e 
sitio e sospechosonan, cu ainda 
tabata den e cas, a logra di huy bay 
neglishando órdo di Polis y tiro di 
advertencia. 

For di un investigacion cu Polis 
a realisá n’e sitio a resultá cu e 
habitantenan, un pareha Chines y 
un yiu muher, a lanta fo’i soño ora 
cu nan a tende un zonido duro den 
nan cas. E señora a habri porta di 
kambery hañ’é confrontá cu dos óf 
mas hómber cara tapá y cu arma di 
candela den man cu a menasá nan 
y pidi nan pa sén. 

E hómber Chines a duna nan un 
saco conteniendo un suma di placa 
di benta di dia. E malhechornan no 
a keda contento cu esaki y a dal e 
hómber Chines cu cabo di pistol 
den cabez exigiendo pe duna nan 
mas placa. 

Tabata na momento cu nan tabata 
bezig ta listra rónd den e cas y 
snack cu Polis a presentá. 

E sospechosonan a logra di bandoná 
e sitio via di dak cu un suma di placa 
y un cantidad di carchi di telefon. 

Señora la 

reconoce 

atracador 

WILLEMSTAD - Diamars atardi 
Central di Polis a haña un yamada 
caminda un señora a reconoce un 
atracador para na pomp na Vandis 
Brievegat cu mester a atraca e 
señora mainta na bushalte. 

Ora Polis a yega e homber a sali na 
careda bay laga e auto na pomp 
para. Polis abay busca den mondi, 
pero nan no a logra pone man riba 
e homber. Atraco Team ta sigi cu 
e investigacion. 







Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


Un cos so nni a roga Señor, esey so mi t'anhela: 

Cu mi por biba den cas di Señor tur dia di mi bida 
Pa contempla splendor di Señor y bishita su tempel. 
Salmo 27:4 

A fayece cristianamente 



Sra. Filomena Catharina Ras 

Mihor conoci como:"Tanchi Mena ofTita" 
W-09-1947 - t19-07-2015 


Na nomber di su: 

Yiunan: Omaira y esposo Ireno 

Elvis y esposa Jadira 
tNelson Werleman 
Michel y esposa Sheila 
Maneraunyiu: PaderCoby 

Tata di su yiunan: Juan Abdul (Doe) Werleman 

Nietonan: Mary-Ann Gomes, Roselyn (Roosje) Gomesy Jairo 
lampe, Rose-Ann Gomes,Thahelis Werleman y Carlos Fingal, 
Abigail Werleman y Jean-Pierre Martinez, Joally Croes, Rayon 
Croes y Gismaris Dirksz, Shary-Ann Croes, Jeannde Mary 
Werleman y Nelson Ras, Jeandrick Werleman, Jeannduard 
Werleman 

Bisanietonan: Stacey Lampe, Pharris Pilier, Liam Lampe 

Rumannan: Vda. Imelda Henricus y yiunan 

Bartolo (Tomy) Ras y esposa Rosa y yiunan 
Evaristo Ras y esposa Rica y yiunan 
Leon Ras y esposa Helen y yiunan 
Cuña: vda. Juanita Ras y yiunan 

Subrino (a)nan, iha, conocirnan 

Demas famia: Ras, Werleman, Gomes, Roch, Flanegin, Lampe, 
Croes, Pilier,Thijsen, Henricus, Rustveld, Boekhoudt, v/d 
Linden, Kock, Wernet, Maduro, Geerman, Bareño, de Cuba, de 
Kort, Martijn, Fingal, Martinez, Dirksz y demas famia 

Ta invita pa e acto di despedida cu ta tuma lugar diahuebs 23 
di juli 2015 na misa Cristo Rey na Brazil di 2'or pa 4'or di atardi. 
Nos defunto stiima lo wordo crema den seno familiar. 

Adres pa condolencia: Aurora Funeral Home, diaranson 22 di 
juli 2015 di 7'or pa 9br di anochi. 

Lo tin un box den misa pa un donacion na Wilhelmina 
Kankerfonds. 

Despues di entiero no ta ricibi bishita di condolencia na cas. 


Taga tur locual ta sperami ta bunita 
Laga tur locual cu mi encontra na caminda ta bunita 
Laga tur locual cu ta rondonami ta bunita 
Laga tur locual mi ta laga atras keda bunita y 
Laga tur esakinan termina den tur bunitesa" 

Dios a tume den su Reino un persona dushi, balente cu a brilla cu su bondad, 
alegre semper atento pa otro y a duna nos e suerte di a tine como un bon casa, 
tata, welo, ruman, omo, suegro, sobrino, primo, swa y amigo: 

Cu hopi tristesa pero conforme cu boluntad di Dios, 
nos ta anuncia cu a bay laga nos tragicamente: 



Sr. Rowald Minguel Wever 

"Ex propetario di Funeraria Zepp Wever" 

*21Aprill960 tl9Juli2015 

Na nomberdi su: 

Casa stima: Sra. Gladys Wever-de Cuba 
Yuinan: Rowald Jr. Wever & Jeanila Wever-Refunjol 

Joanne Wever & Ray Tromp 
Jose-Anne Wever & Romien Dijkhoff 
Jo-Nally Geerman-Wever & Sandrick 
Geerman 

Nieto(a)nan:Jeaniro & Jeniree,TJ & Ray-Nah, 

Rojeanne, Rojonne & Rojealienne, Jodrick 

Sra. Vda. Maria Wever-de Cuba 
Sra. Carmen de Cuba-Dubero & Maty 
Cristina 

Aileen Wever&famia 
TheoWever&famia 
Ruben Wever&famia 
Enny Wever, Maikel Quant & famia 
Jacky & Mathias Bardouille y famia 
Tia Marilyn Semeleer & Gerard de Cuba 
Robby deCuba 
EtheldeCubayyuinan 
Hubert & Jackie de Cuba 
Mary & Alex Hessels y famia 
Astrid de Cuba, Rudsel Cristina y famia 
Beata Kocky famia 
Juni Refunjol y famia 
Andro & Sandy Geerman y famia 
Sra. Vda. Reina Croes-de Cuba 
Sra. Vda. Annie Garcia-de Cuba y famia 
Sr. Eloy & Jenny de Cuba y famia 
Roque & Anna de Cuba y famia 
Mario & Carmen de Cuba y famia 
Chindy & Orlando Mora y famia 
LuisdeCuba 

Alsira & Mirto de Mey y famia 
Chonai &MaryWeveryfamia 
Rigoberto & Alicia Wever y famia 
Rita & Marcelo Maduro y famia 
Rufina Gonzalez y famia 
Amigo(a)nan mas cerca di cas: Vilma Dania y famia 

Theo Croesyfamia 
Johannes Lopezyfamia 
Luis Albertoyfamia 
Joshua Helder 

primo y primanan, sobrino y sobrinanan, ihanan, comer y compernan, 
ex-coleganan di Aero Cargo, ex-trahadornan di Funeraria Zepp Wever, 
amigo(a)nan, bon bisiñanan y conocirnan. 

Demas famia: Wever-de Cuba 

Ta invita pa e acto di entiero cu lo tuma lugar diabierna 24 di juli 2015 na misa 
Sagrado Curason di 2'or pa 4'or di atardi, despues lo bay pa Santana Catolico na 
Savaneta. 

Adres pa condolencia: Aurora Funeral Home, diahuebs 23 Juli 2015 di 7or pa 9or 
di anochi. 

Ta lamenta cu no ta ricibi bishita di condolencia na cas ni prome y ni despues di 
entierro. 

Nos disculpa si den nos tristesa y dolor nos a lubida di menciona algun famia. 


Querida Mama: 
Suegra: 

Ruman stima: 
Demas Rumannan: 


Mescos ruman: 
Swaycuñannan: 


Con Suegro(a)nan: 


Tanta y omonan: 






















